stanford-oval/wikipedia huggingface dataset:
Ricardo María Carles Gordó

Ricardo María Carles Gordó
Ricardo María Carles Gordó (24. syyskuuta 1926 – 17. joulukuuta 2013) oli espanjalainen pappi, josta tuli yksi katolisen kirkon kardinaaleista 26. marraskuuta 1994.
Gordó syntyi Valenciassa ja sai vihkimyksensä 29. kesäkuuta 1951. Hänet nimitettiin Tortosan piispaksi 1969 ja Barcelonan arkkipiispaksi 1990. Jälkimmäisestä hän vetäytyi 77-vuotiaana 15. kesäkuuta 2004. Seuraajaksi astui Lluís Martínez Sistach.
Äänioikeutettuna kardinaalina Gordó osallistui vuoden 2005 konklaaviin, jossa tuli valituksi paavi Benedictus XVI.
Rapujuhla

Rapuja, jotka on keitetty perinteisellä tavalla tillin kanssa.
Rapujuhla on perinteinen loppukesästä Pohjoismaissa vietettävä syömisen ja juomisen tapahtuma. Perinne sai alkunsa Ruotsissa, jossa rapujuhla on nimeltään kräftskiva. Perinne on levinnyt myös suomenruotsalaisen väestön kautta Suomeen. Samanlainen perinne on Baltian maissa, erityisesti Liettuassa ja Latviassa.
Rapujuhlat yleensä pidetään elokuun aikana siksi, että ravustusaika oli Ruotsissa valtaosan 1900-lukua oikeudellisesti rajoitettu loppukesään. Nykyisin elokuun alussa järjestettävällä kräftpremiärillä ei ole laillista merkitystä. Ruokailu tapahtuu perinteisesti ulkona, mutta käytännössä juhlat siirtyvät usein sisätiloihin huonon sään ja hyttysten takia. Tavanomaiset asusteet ovat koomiset paperihatut, paperiset pöytäliinat, paperilyhdyt (usein kuvaavat Kuu-ukkoa) ja ruokalaput. Riehakas ilmapiiri vallitsee keskellä meluisaa syömistä ja perinteisiä juomalauluja, snapsvisor. Alkoholijuomia nautitaan usein runsaasti, varsinkin verrattuna syödyn ruuan määrään. Mehujen imemistä ravuista pois ennen kuorien poistoa pidetään tavanomaisena.
Kuu-ukko koriste.
Tarjolla on akvaviitteja ja muita erilaisia snapseja sekä olutta. Ravut keitetään suolavedessä ja maustetaan tuoreella tillillä, mieluiten kruunutillillä, joka on korjattu sen jälkeen, kun kasvi on kukkinut. Sitten ravut tarjoillaan kylmänä ja syödään sormin. Leipää, sienipiirakoita, hapansilakkaa, vahvaa västerbottenjuustoa, salaatteja ja muita ruokia tarjoillaan seisovasta pöydästä.
Suomessa laki eläinten hyvinvoinnista määrää tappamaan ravut mahdollisimman nopeasti ja kivuttomasti. Perinteisesti ravut on tapettu Suomessa laittamalla ne elävänä kiehuvaan veteen. Lain astuttua voimaan maa- ja metsätalousministeriö antoi lain tulkintaan ohjeet, joiden mukaan rapu voidaan yhä keittää. Itä-Suomen yliopiston rapututkija Japo Jussilan mukaan on syytä olettaa, että rapu tuntee tuolloin kipua, kuitenkin vähemmän kuin esimerkiksi silloin, jos sen pää leikataan irti. Eläinten hyvinvoinnin tutkimuskeskus on laatinut maa- ja metsätalousministeriölle tieteellisen lausunnon rapujen kivuntunnosta ja tainnutusmenetelmistä. Tutkimuskeskus on eläinten käyttäytymistä ja hyvinvointia tutkivien monitieteellinen asiantuntijayhteisö. Lausunnon mukaan rapu kuolee kyllä keittäessä nopeasti, mutta korkea lämpötila aiheuttaa sille mahdollisesti kipua. Tutkimuksissa rapu nimittäin pyrkii pois jo 36-asteiseksi lämmitetystä vedestä. Keskus toteaakin, että ravun kuolema ei siis kiehuvaan veteen elävänä laitettaessa ole välitön eikä täytä humaanin lopetuksen määritelmää. Tutkimuskeskus on huolissaan rapujen lopettamisesta kotioloissa. Monet rapureseptit ohjeistavat keittämään liian suuria määrä rapuja liian pienessä vesimäärässä. Keskuksen mukaan vettä pitäisi olla rapua kohden vähintään litra. Monissa resepteissä vettä ohjeistetaan laittamaan vain desin verran rapua kohden. Näin toimittaessa vesi jäähtyy nopeasti ja rapujen taintumisaika ja mahdollinen kärsimys pitenee.
Espanja

Herrera de Pisuerga kaupungissa (Palencian maakunnassa) on pidetty yli 40 vuotta Festival Nacional del Cangrejo de río (Kansallinen rapufestivaali). Sillä seudulla rapu on ollut aina osa perinteistä gastronomiaa. Vuodesta 2011 alkaen kaupunki on sisällyttänyt juhliinsa "ruotsalaisen illallisen", jossa asukkaat ruotsalaisen perinteen mukaan aterioivat illalla kaduilla paperilyhtyineen ja kynttilöineen aitoon kräftskivan tyyliin. Ensimmäistä ruotsalaista illallista varten festivaalilla oli kunniavieraana Ruotsin suurlähetystön lähetystösihteeri Eva Boix.
Puolikuupoimulehti

| Puolikuupoimulehti |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset
Kladi::  Aitokaksisirkkaiset
Lahko::  Rosales
Heimo::  Ruusukasvit Rosaceae
Suku::  Poimulehdet Alchemilla
Laji::  semilunaris
Kaksiosainen nimi
 Alchemilla semilunaris  Alechin 
Infobox OKNimi-testi OK: 
Puolikuupoimulehti (Alchemilla semilunaris) on ruusukasvien heimoon kuuluva monivuotinen, itäeurooppalainen ruohokasvi.
Ulkonäkö ja koko

Puolikuupoimulehti kasvaa noin 30 senttimetriä korkeaksi. Ulkonäöltään se muistuttaa paljon hakamaapoimulehteä (Alchemilla subcrenata), suppilopoimulehteä (Alchemilla cymatophylla) ja seitsenkulmapoimulehteä (Alchemilla heptagona). Eroja löytyy karvatuntomerkeistä ja lehtilavan muodosta. Puolikuupoimulehden lehden liuskat ovat puolipyöreitä.
Puolikuupoimulehti Suomessa

Suomessa kasvia tavataan harvinaisena sotatulokkaana lähes ainoastaan itärajalla. Puolikuupoimulehden löytöpaikkoja on Suomussalmella, Kuhmossa, Ilomantsissa, Kotkassa ja Helsingissä. Sen kasvupaikkoja ovat niityt ja tienpientareet.
Aiheesta muualla

Suomen Lajitietokeskus: Puolikuupoimulehti – Alchemilla semilunaris
Rakkaus on nopeampi Piiroisen pässiäkin

| Rakkaus on nopeampi Piiroisen pässiäkin |
| --- | --- |

Ohjaaja:  Wilho Ilmari
Käsikirjoittaja:  Olavi Karu
Perustuu:  Tiituksen romaaniin Rakkaus on nopeampi Piiroisen pässiäkin, 1920
Tuottaja:  T. J. Särkkä
Säveltäjä:  Heikki Aaltoila
Kuvaaja:  Sulo Tammilehto
Leikkaaja:  Armas Vallasvuo
Lavastaja:  Aarre Koivisto
Pääosat:  Leena Häkinen Kullervo Kalske Lasse Pöysti Rakel Laakso
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Ensi-ilta:  22. joulukuuta 1950
Kesto:  68 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Rakkaus on nopeampi Piiroisen pässiäkin on Wilho Ilmarin ohjaama elokuva vuodelta 1950. Se perustuu Tiituksen romaaniin Rakkaus on nopeampi Piiroisen pässiäkin (1920). Savon sydänmailla poliisi Kontkanen (Kullervo Kalske) etsii viinanmyynnistä epäiltyä sutkia Heikki Piiparista (Lasse Pöysti). Siinä ohessa hän koettaa saada kiinni Piiroisen talon karanneen pässin ja voittaa omakseen talon tyttären Annastiinan (Leena Häkinen), jota  myös muut kosijat tavoittelevat.
Lasse Pöysti sai roolistaan parhaan miessivuosan Jussin.
Arviot

Aikalaisarvioissa annetaan niin kiitosta kuin moitettakin. ”Naiivi aihe vaikuttaa jo kovin kuluneelta”, sanoo Olavi Veistäjä (Aamulehti), kun taas Valma Kivitie (Elokuva-Aitta) kiittää: ”Kerta kaikkiaan hauska ja korkeatasoinen kotimainen elokuva.”
Myöhemmissä kritiikeissä elokuvaa luonnehditaan maanläheiseksi kansankomediaksi, jossa kaikuu savon murre, ja hauskimmaksi rooliksi nostetaan Lasse Pöystin vääräleukainen viinatrokari ”Heikki Piiparinen”, josta Pöysti sai sivuosa-Jussin. Wilho Ilmaria sanotaan taitavaksi henkilöohjaajaksi. Farssi etenee hänen käsissään kierrellen ja kaarrellen lupsakkana kansankomediana. Myös vuoropuhelu saa kiitosta.
Näyttelijät

| 0 | 1 | 2 |
| --- | --- | --- |
|  Leena Häkinen  | … |  Annastiina Piiroinen   |
|  Kullervo Kalske  | … |  konstaapeli Tuomas Kontkanen   |
|  Lasse Pöysti  | … |  Heikki Piiparinen   |
|  Rakel Laakso  | … |  Piipariska   |
|  Kauko Vuorensola  | … |  Iivo Mutanen   |
|  Arvo Lehesmaa  | … |  Simo Piiroinen   |
|  Litja Ilmari  | … |  Piiroisen emäntä   |
|  Leo Riuttu  | … |  Aapeli Kasurinen   |
|  Uljas Kandolin  | … |  Pekka Turunen   |
|  Urho Lahti  | … |  Jyrki Mutanen   |
|  Heimo Lepistö  | … |  postinkuljettaja   |
|  Veikko Linna  | … |  suutari Roivas   |
|  Otto Noro  | … |  Ratilainen   |
|  Joel Asikainen  | … |  kulkumies   |
|  Mauri Jaakkola  | … |  renki   |
|  Leo Mikander  | … |  renki   |
|  Kirsti Ortola  | … |  Iita Ratilainen   |
|  Ilmi Parkkari  | … |  konttoristi   |
|  Aarne Laine  | … |  Renki   |
|  Oiva Sala  | … |  faktori   |
|  Helvi Aunio  | … |  kievarin piika   |
|  Raila Halmevaara  | … |  tarjoilijatar   |
|  Annikki Niira  | … |  piika-Riitta   |
|  Marja Korhonen  | … |  kestikievarin piika   |
|  Varma Lahtinen  | … |  Wilhelmiina Mönkkönen   |
Puoliläpäisevä peili

Puoliläpäisevillä peileillä varustettuja tarkkailuikkunoita Wisconsinin yliopiston kasvatustieteellisen tiedekunnan luokkatilan yläpuolella.
Puoliläpäisevä peili tai yksisuuntainen peili on erikoispinnoitetusta lasista tai akryyli- tai polykarbonaattimuovista valmistettu materiaali, joka päästää osan valosta läpi ja heijastaa osan takaisin. Yksisuuntaisen peilin rikoselokuvista tuttu sovellus on kahden huoneen välinen sisäikkuna, joka näyttää oikeissa valaistusolosuhteissa toiselta puolelta peililtä, toiselta puolelta taas valoa läpäisevältä ikkunalta. Kun yksisuuntainen peili on asennettu kirkkaasti valaistun ja pimeänä pidetyn huoneen väliseen sisäikkunaan, pimeässä huoneessa olevat tarkkailijat voivat nähdä sen läpi kirkkaaseen huoneeseen, kun taas kirkkaassa huoneessa olijat näkevät vain peilikuvan huoneesta ja itsestään. Tällainen järjestely mahdollistaa esimerkiksi poliisikuulusteluun, tieteelliseen kokeeseen, ryhmätehtävään tai muuhun vastaavaan tilanteeseen osallistuvien henkilöiden tarkkailun heidän huomaamattaan ja häiriintymättään.
Yleinen virhekäsitys on, että puoliläpäisevä peili näyttäisi kaikissa valaistusoloissa toiselta puolen peililtä ja toiselta puolen läpinäkyvältä. Tosiasiassa materiaali läpäisee molempiin suuntiin noin puolet valosta ja heijastaa puolet takaisin, joten käyttö yksisuuntaiseen tarkkailuun vaatii nimenomaan tilojen välistä suurta valoisuuseroa.
Historiaa

Puoliläpäisevän peilin keksi Ohion Cincinnatissa Yhdysvalloissa asunut venäläisemigrantti Emil Bloch, joka sai ”läpinäkyvälle peililleen” patentin 17. helmikuuta 1903.
Käyttökohteita

Tarkkailukäytön lisäksi samaa tai samankaltaista materiaalia käytetään myös aurinkosuojakalvona ikkunoissa heijastamaan osa auringonpaahteesta takaisin ulos ja pitämään sisäilma näin viileämpänä. Matkapuhelinten ja tablettilaitteiden suojuksissa näyttö voidaan peittää tällaisella kalvolla, jolloin näyttö näyttää sammutettuna ollessaan peililtä. Puoliläpäisevän peilin käyttöön perustuvat myös televisiokameroiden linssin päälle asetettavat teleprompterit, joista tv-esiintyjät lukevat vuorosanojaan säilyttäen samalla katsekontaktin yleisöönsä. Tunnettu teatteri-illuusio ”Pepperin haamu” perustuu myös puoliläpäisevään peiliin.
Käyttökohteita > Puoliläpäisevä peili kameroissa

Joissain peiliheijastuskameroissa peili on puoliläpäisevä niin, ettei sen tarvitse kääntyä pois tieltä kameraa laukaistaessa. Ensimmäisenä puoliläpäisevää peiliä käytettiin Topcon RE Super -kamerassa 1963 liikkuvana peilinä, jonka alapintaan oli kiinnitetty valoa mittaava CdS-kenno. Ensimmäinen kiinteä peili oli Canonin Pellix-kamerassa vuonna 1965. Puoliläpäisevän peilin etuihin kuvaustekniikassa kuuluu se, että etsin ja nopea vaiheentunnistukseen perustuva automaattitarkennus toimivat myös videokuvauksessa. Puoliläpäisevää peiliä käyttää järjestelmäkamera­rungoissaan nykyisin ainakin Sony.
Käytön ongelmia

Sisäikkunassa käytettynä yksisuuntainen peili voi mahdollistaa salakatselun kohteiden tietämättä ja luullessa sisäikkunaa tavalliseksi peiliksi. Pienenkin tällaisen peilin taakse on mahdollista piilottaa kamera.
Sony Alpha 380, keskellä puoliläpäisevä peili.
Käännös suomeksi
Päivystysapu

Päivystysapu 116 117 on hyvinvointialueiden järjestämä neuvonta- ja ohjauspalvelu, josta voi kysyä neuvoja äkillisiin terveydellisiin ja sosiaalisiin ongelmiin. Päivystysapu palvelee 24/7.
Palvelu toimii kaikkialla muualla Suomessa, paitsi Lapin maakunnassa, Turun saaristossa, Ahvenanmaalla sekä Hailuodossa.
Aiheesta muualla

116117.fi
Ricardo Maduro

| Ricardo Rodolfo Maduro Joest |
| --- | --- |

Hondurasin 52. presidentti
 27. helmikuuta 2002 - 27. tammikuuta 2006  
Edeltäjä:  Carlos Roberto Flores
Seuraaja:  Manuel Zelaya
Henkilötiedot
Syntynyt: 20. huhtikuuta 1946 (ikä 78) Panama
Puoliso:  Paulette Patiño
Tiedot
Puolue:  Partido Nacional de Honduras - PNH
Ricardo Rodolfo Maduro Joest (s. 20. huhtikuuta 1946) toimi Hondurasin presidenttinä 2002–2006.
Maduro syntyi Panamassa ja opiskeli Lawrenceville Schoolissa, sittemmin Stanfordin yliopistossa. Hän edustaa Hondurasin kansallispuoluetta (Partido Nacional, PN), ja vuonna 2006 häntä seurasi maan presidenttinä liberaalipuolueen Manuel Zelaya.
Maduron ensimmäisestä avioliitosta syntynyt poika Ricardo Ernesto kuoli väkivaltaisesti 1997. Maduron edeltäjä Hondurasin presidenttinä oli Carlos Roberto Flores.
Maduro laajensi poliisin ja asevoimien yhteistoimintaa ja lähetti välittömästi virkaan astuttuaan poliisien ja asevoimien yhteisyksiköt partioimaan kaduille. Maduro tuki myös vahvasti Yhdysvaltain terrorismin vastaista sotaa ja lähetti vuonna 2003 Irakin koalitioon 370 sotilasta. Maduron kaudella Honduras ratifioi myös Yhdysvaltain kanssa Yhdysvaltain–Keski-Amerikan vapaakauppasopimuksen (CAFTA), josta sai vastineeksi maan velkoja anteeksi.
Rankat ankat

| Rankat ankat Kari Peitsamon Skootteri |
| --- | --- | --- |

Studioalbumin tiedot
 Julkaistu: 1989
 Formaatti: LP-levy
 Tyylilaji: Rock
 Levy-yhtiö: Pyramid
Kari Peitsamon muut julkaisut
| Hämeen nopein 1988 | Rankat ankat 1989 | Kadonnutta aikaa etsimässä 1989 |
Rankat ankat on Kari Peitsamon Skootterin albumi vuodelta 1989. Albumin kaikki kappaleet ovat Kari Peitsamon säveltämiä ja sanoittamia.
Kappaleet > A-puoli

Älä koskaan liity rokkibändiin – 2.58
Äijien veto – 3.10
Rytinäkerjäläinen – 3.23
Lehmipojan parantumaton blues – 3.17
Ämy-rock – 2.34
Tennistossurakkautta – 1.50
Kappaleet > B-puoli

Rankat ankat – 2.35
Kaikkien aikojen biisi – 3.24
Rock'n'roll boogie – 3.07
Puoliksi palanut pikkusikari – 2.45
Jykevää jyrää – 4.52
Päiviö Pyysalo

Pekka Päiviö Pyysalo (s. 1. kesäkuuta 1946 Lappeenranta) on suomalainen televisio-ohjaaja ja tuottaja. Hän on toiminut MTV3:n viihde- ja ohjelmapäällikkönä 1984–2001. Hänestä on käytetty kuvaavaa ilmaisua ”TV-viihteen yleismies”. Pyysalo on ohjannut muun muassa televisiosarjat Parempi myöhään... (1979–1980), Vesku rempallaan (1992), Koomikon kuva (2002), Speden parhaat (2003) ja Pirjo, Pirjo ja Mato (2005). Lisäksi hän oli mukana Tenavatähti-laulukilpailun tuotannossa. Ohjaamisen ja tuottamisen lisäksi hän juonsi myös MTV3-kanavalla vuosina 1997–1999 esitettyä Onnenruudut-visailuohjelmaa.
Aiheesta muualla

Päiviö Pyysalo Internet Movie Databasessa. (englanniksi)
Päivystäjä

Päivystäjä on henkilö, joka päivystää. Päivystäjiä käytetään turvaamaan useiden yhteiskunnan palveluiden ja toimintojen (puolustusvoimat, poliisi, pelastuslaitos, hätäkeskuslaitos, terveydenhuolto, energia-ala, kiinteistönhoito...) ympärivuorokautinen toiminta.
Suomen puolustusvoimat

Puolustusvoimissa perusyksiköillä ja vartiopaikoilla on ympärivuorokautinen päivystys. Perusyksiköissä päivystäjä ja kaksi apupäivystäjää määrätään yksikön vääpelin antamassa päivystyslistassa kullekin vuorokaudelle. Päivystyksen järjestelyssä voi olla yksikkökohtaisia eroja siltä osin, hoitaako kantahenkilökunta päivystyksen virka-aikana ja varusmiehet virka-ajan ulkopuolella, tai hoitavatko varusmiehet päivystyksen ympäri vuorokauden. Päivystäjän asemasta, oikeuksista ja velvollisuuksista säädetään tarkasti yleisessä palvelusohjesäännössä ja yksikkökohtaisissa päivystäjän ohjeissa. Päivystäjän tehtäviin kuuluu muun muassa huolehtiminen yksikön tiloista sekä varusmies- ja asevahvuuden kirjaamisesta. Päivystäjä on henkilökunnan poissa ollessa yksikön toiseksi vanhin sotilas apuvalvojan jälkeen. Päivystäjä vastaa yksikön tiedottamisesta ja hälyttämisestä poikkeustilanteissa.
Renat Janbajev

Renat Janbajev
Renat Rudolfovitš Janbajev (ven. Ренат Рудольфович Янбаев, s. 7. huhtikuuta 1984) on venäläinen jalkapalloilija, joka edustaa Zenit Pietaria lainalla Lokomotiv Moskovasta. Tavallisesti hänen pelipaikkansa on vasempana laitapuolustajana.
TsSKA:n kasvatti Janbajev siirtyi Lokomotiv Moskovaan kesken kauden kesällä 2007 Kuban Krasnodaristaista. Aikaisemmin hän on edustanut urallaan myös Anži Mahatškalaa ja Himkiä.
Helmikuussa 2008 Janbajev nostettiin Venäjän maajoukkueeseen. Hänet valittiin myös Venäjän joukkueeseen vuoden 2008 EM-kisoihin.
Aiheesta muualla

Profiili Lokomotiv Moskovan sivuilla (Arkistoitu – Internet Archive)
Venäjän joukkue – Jalkapallon EM-kilpailut 2008
1 Akinfejev |
2 V. Berezutski |
3 Janbajev |
4 Ignaševitš |
5 A. Berezutski |
6 Adamov |
7 Torbinski |
8 Kolodin |
9 Sajenko |
10 Aršavin |
11 Semak |
12 Gabulov |
13 Ivanov |
14 Širokov |
15 Biljaletdinov |
16 Malafejev |
17 Zyrjanov |
18 Žirkov |
19 Pavljutšenko |
20 Semšov |
21 Sytšov |
22 Anjukov |
23 Bystrov |
Valmentaja Hiddink
Repulse Bay

| Repulse Bay (ᓇᐅᔮᑦ) Naujaat |
| --- | --- |
 Repulse Bay
 Koordinaatit: 66°31′19″N, 86°14′06″W 
Valtio:   Kanada
Territorio:  Nunavut
Hallinnollinen alue:  Kivalliqin alue
Hallinto:  
 – Asutustyyppi:  Pikkukylä
 – Pormestari:  Donat Milortok
Pinta-ala:  
 – Kokonaispinta-ala:  423,74 km²
Korkeus:  24 m
Väkiluku (2006):  748
 – Väestötiheys:  1,8 as./km²
Aikavyöhyke:  UTC-6
 – Kesäaika:  UTC-5
Postinumero:  X0C 0H0
Suuntanumero(t):  867
Infobox OKVirheellinen NIMI-arvo: 
Repulse Bay (inuktitutiksi Naujaat, tavumerkeillä: ᓇᐅᔮᑦ) on inuitien asuttama noin 748 asukkaan (2006) pikkukylä Hudsoninlahden länsirannalla Kivalliqin alueella Nunavutin territoriossa Kanadassa.
Kylään ei johda maantietä, ja sen asukkaiden ainoa kulkuyhteys muualle Kanadaan on lentokone. Kylässä sijaitsee pieni Repulse Bayn lentoasema.
Ravintola Meiccu

Ravintoloitsija Eija Salonen ja perinteinen ruokalaji.
Ravintola Meiccu on Helsingin Meilahdessa Kuusitien ja Pihlajatien risteyksessä toimiva kulttuurihistoriallisesti arvokas ravintola. Ravintolasali on Helsingin rautatieasemaa vastapäätä toimivan Hotelli Vaakunan sisarteos. Hotellityömaalta tuotiin muun muassa paneelit ja Paavo Tynellin valaisimet.
Marraskuussa 2023 ravintola kertoi, että se myy talousvaikeuksissaan huippuarvokkaat designvalaisimensa huutokaupalla.
Vuonna 1946 avattu ravintola on tunnettu myös nimillä HOK:n ravintola n:ro 11, Kuusihokki ja Ravintola N:o 11. Siitä on käytetty lisäksi lempinimiä Risuhokki ja Käpyhokki. Risuhokki tuli alkuperäisistä tuoleista, joiden narupunokset eivät kestäneet kulutusta.
Taiteilijoiden, muusikoiden ja näyttelijöiden suosimaksi tulleessa ravintolassa viihtyi myös oululalaislähtöinen kirjailija Matti Hälli (1913–1988), jonka Andersson-tarinat sijoittuvat Kuusihokkiin. Tarinoiden vanha mukava Andersson on maailman kaikkien vahtimestareiden armoitettu ihanneminä.
Toinen ravintolasta aiheita ammentanut kirjailija oli dekkaristi Eero Pasanen (1947–2013), jonka kuolinuutinenkin kuvitettiin Ilta-Sanomissa Kuusihokin ovelta.
Ravintolan aikaa kestänyttä sisustusta hyödynsi myös Aki Kaurismäki elokuvassaan Ariel.
Runsaan 75 vuoden aikana paikassa on ollut vain neljä ravintoloitsijaa: Helsingin Osuuskauppa HOK, HOK-Elanto, Juha Hellevuo ja Panu Kurkela sekä Leo-Jukka ja Eija Salosen yhtiö Pavrest Oy.
Leo-Jukka Salosen isä Leo "Lexa" Salonen oli 1960-luvulla presidentti Urho Kekkosen luottokokki ja Suomen ensimmäinen televisiokokki. Lisäksi hän johti keittiötä muun muassa Motissa, Helsingin Suomalaisella Klubilla, Särkänlinnassa ja Katajanokan Kasinolla.
Aiheesta muualla

Ravintolan kotisivut
Rainn Wilson

| Rainn Wilson |
| --- | --- |
 Rainn Wilson vuonna 2011.
Henkilötiedot
Koko nimi:  Rainn Dietrich Wilson
Syntynyt: 20. tammikuuta 1966 (ikä 58) Seattle, Washington, Yhdysvallat
Ammatti:  näyttelijä
Puoliso:  Holiday Reinhorn (vih. 1995)
Lapset:  2
Näyttelijä
Aktiivisena:  1993–
Merkittävät roolit:  Konttori
Aiheesta muualla
IMDb 
Elonet
Rainn Dietrich Wilson (s. 20. tammikuuta 1966 Seattle, Washington) on yhdysvaltalainen näyttelijä. Hänet tunnetaan parhaiten roolistaan Dwight Schrutena televisiosarjan Konttori yhdysvaltalaisessa versiossa. Wilson sai Konttorista Primetime Emmy -ehdokkuuden kolme kertaa vuosina 2006–2009.
Wilson syntyi Seattlessä ja kasvoi sen lähellä Lake Forest Parkissa. Hänen ollessaan 16-vuotias perhe muutti Chicagoon, mistä hänen vanhempansa olivat saaneet töitä bahai-temppelissä. Myöhemmin Wilson palasi synnyinseudulleen opiskelemaan draamaa Washingtonin yliopistossa, josta hän valmistui 1986. Sen jälkeen hän muutti itärannikolle opiskellen näyttelemistä New Yorkin yliopistossa ja esiintyen Broadwayllä teatterituotannoissa.
Wilsonin ensimmäinen isompi televisiorooli oli vuonna 2003 Mullan alla -sarjassa, jossa hän esitti hautaustoimiston harjoittelijaa Arthur Martinia. Sen jälkeen hän sai roolin Konttorista – vaikka häntä ei valittukaan hakemaansa päärooliin, jonka sai Steve Carell. Ruotsalaisen Leif G. W. Perssonin romaaneihin perustuvassa yhdysvaltalaisessa Backstrom-sarjassa Wilson näytteli päähahmo rikoskomisario Everett Backstromia.
Wilson tapasi vaimonsa, kirjailija Holiday Reinhornin, yliopistoaikoinaan Seattlessä. He menivät naimisiin 1990-luvun puolivälissä ja saivat pojan vuonna 2004.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Huomioita |
| --- | --- | --- | --- |
| 1999 | Galaxy Quest | Lahnk |  |
| 2000 | Melkein julkkis | David Felton |  |
| 2001 | Valkokankaan lemmikit | Dave O’Hanlon |  |
| 2002 | Full Frontal | Brian |  |
| 2003 | House of 1000 Corpses | Bill Hudley |  |
| 2003 | BAADASSSSS! | Bill Harris |  |
| 2005 | The Life Coach | Dr. Watson Newmark |  |
| 2005 | Sahara | Rudi Gunn |  |
| 2006 | My Super Ex | Vaughn Haige |  |
| 2007 | Maaginen Mimzy | Larry White |  |
| 2007 | Juno | Rollo |  |
| 2008 | The Rocker | Robert ”Fish” Fishman |  |
| 2009 | Möröt vastaan muukalaiset | Gallaxhar | äänirooli |
| 2009 | Transformers: Kaatuneiden kosto | Professor Colan | cameorooli |
| 2010 | Super | Frank D’Arbo / The Crimson Bolt |  |
| 2011 | Hesher | Paul Forney |  |
| 2011 | Peep World | Joel Meyerwitz |  |
| 2013 | The Stream | Adult Ernest |  |
| 2013 | Uncanny | Castle |  |
| 2014 | Cooties | Wade Johnson |  |
| 2015 | Uncanny | Castle |  |
| 2015 | The Boy | William Colby |  |
| 2016 | Army of One | agentti Simons |  |
| 2017 | Permanent | Jim Dixon |  |
| 2017 | Smurfs: The Lost Village | Gargamel (äänirooli) |  |
| 2017 | Shimmer Lake | Andy Sikes |  |
| 2018 | The Death of Superman | Lex Luthor (äänirooli) |  |
| 2018 | Smurfs: The Lost Village | Gargamel (äänirooli) |  |
| 2018 | The Meg | Jack Morris |  |
| 2019 | Reign of the Supermen | Lex Luthor (äänirooli) |  |
| 2019 | Batman: Hush | Lex Luthor (äänirooli) |  |
| 2019 | Blackbird | Michael |  |
| 2020 | Don’t Tell a Soul | Hamby |  |
| 2020 | Don’t Look Back | George Reed | cameorooli |
Filmografia > Televisiosarjat

| Elokuvat> Vuosi | Elokuvat> Nimi | Elokuvat> Rooli | Elokuvat> Huomioita |
| --- | --- | --- | --- |
| 2003–2005 | Mullan alla | Arthur Martin | 13 jaksoa |
| 2005–2013 | Konttori | Dwight Schrute | 201 jaksoa |
| 2014–2018 | Adventure Time | Rattleballs | 4 jaksoa |
| 2015 | Backstrom | rikoskomisario Everett Backstrom | 13 jaksoa |
| 2016 | Roadies | Bryce Newman | 1 jakso |
| 2017 | Star Trek: Discovery | Harry Mudd | 2 jaksoa |
| 2018 | Room 104 | Jim Herbers | 1 jakso |
| 2019–2021 | Mom | Trevor Wells | 9 jaksoa |
| 2020 | Solar Opposites | Mouse Milk Farmer | 1 jakso |
| 2020 | Utopia | Michael Stearns | 8 jaksoa |
| 2022 | Dark Winds | Devoted Dan | pääosa |
Aiheesta muualla

Kuvia tai muita tiedostoja aiheesta Rainn Wilson Wikimedia Commonsissa
Rainn Wilson Internet Movie Databasessa. (englanniksi)
Rainn Wilson Elonetissä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi